KKR के खिलाफ IPL नियमों को तोड़ा; बाउंड्री रोप पर बैट मारा
IPL 2023 - Rajasthan RR Player Jos Buttler fined 10 percent of match fee. राजस्थान रॉयल्स (RR) के विकेटकीपर बल्लेबाज जोस बटलर पर मैच फीस का 10% जुर्माना लगाया गया है। बटलर पर इंडियन प्रीमियर लीग (IPL) आचार संहिता के उल्लंघन के लिए यह जुर्माना लगाया गया है
राजस्थान रॉयल्स (RR) के विकेटकीपर बल्लेबाज जोस बटलर पर मैच फीस का 10% जुर्माना लगाया गया है। बटलर ने IPL की आचार संहिता के अनुच्छेद 2.2 के तहत लेवल 1 के नियमों को तोड़ा है, इसलिए यह जुर्माना लगाया है।
इंडियन प्रीमियर लीग (IPL) के 56वें मैच में RR ने कोलकाता नाइट राइडर्स (KKR) को 9 विकेट से हरा दिया। ईडन गार्डन स्टेडियम में टॉस हारकर पहले बैटिंग करने उतरी KKR ने 20 ओवर में 8 विकेट पर 149 रन बनाए थे। जवाब में 13.1 ओवर में ही RR ने टारगेट हासिल कर लिया।
150 रन के टारगेट का पीछा करने उतरी राजस्थान के यशस्वी जायसवाल ने पहले ही ओवर में 26 रन बना दिए। उन्होंने 13 गेंद में फिफ्टी पूरी कर 98 रन की नॉटआउट पारी खेली और टीम को 41 गेंद बाकी रहते जीत दिला दी।
बटलर ने गुस्से में अपने बैट से बाउंड्र पर लगे रोप पर मार दिया
मैच में जब RR की टीम KKR के दिए हुए टारगेट को चेज करने के लिए उतरी तब यशस्वी जायसवाल की एक गलत कॉल की वजह से बटलर कन्फ्यूज हो गए और आंद्रे रसेल की डायरेक्ट थ्रो पर रन आउट हो गए। आउट होने के बाद जब बटलर मैदान के बाहर जा रहे थे, तब उन्होंने गुस्से में अपने बैट से बाउंड्र पर लगे रोप पर मार दिया। जिस कारण IPL द्वारा उनके ऊपर फाइन लगा दिया गया।
बटलर आचार संहित के उल्लंघन के दोषी 
बटलर को IPL की गवर्निंग काउंसिल के द्वारा नियमों के उल्लंघन का दोषी पाया गया है। एक आधिकारिक बयान में कहा गया कि जोस बटलर ने IPL की आचार संहिता के अनुच्छेद 2.2 के तहत नियमों का उल्लंघन किया है। इस अनुच्छेद में खिलाड़ी को तब दोषी पाया जाता है जब उपकरण या कपड़े, ग्राउंड उपकरण का दुरुपयोग किया गया हो। बटलर ने इस सीजन में 12 मैचों में 392 बनाए हैं।
